ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኢዘዲን ካሚል፡ ወናኒ 27 ምህዞታት ዝኾነ ወዲ 17 ዓመት ኢትዮጵያዊ 30 ሰነ 2019 ምንጪ ስእሊ, Asegid Sileshi መግለጺ ስእሊ, ኢዘዲን ካሚል ካብ ቀዳማይ ሚኒስተር ምስክር ወረቐት እናተረከበ ኣብ ነብሲ ወክፍ ስጉምትና ብጸሓያዊ ጸዓት ንሞባይል 'ቻርጅ' ከግብር ዝክእል ጸዓት ዝእክብ ሳእኒ፤ ኣብ ከባቢና ናይ ባርዕ ሓደጋ ምስ ዘጋጥም መጠንቐቕታ እተመሓላልፍ ኣብ ጀሪካን ዝገጠመት ሞባይል፤ ኣብ ገዛና ዝርከብ ብጋዝ ዝሰርሕ መብሰሊ መግቢ፡ ከየጥፋእናዮ ረሲዕናዮ ምስ እንወጽእ፡ ብሞባይልና ከነጥፍኣሉ ዘኽእል ቴክኖሎጅን ካልኦት 23 ምህዞኣዊ ስርሓትን ዝሰረሐ'ዩ ኢዘዲን ካሚል። ነዚ ስራሕ ወዲ 14 ዓመት እንከሎ ከም ዝጀመሮ ዝሕብር ኢዘዲን ካሚል፡ ሕጂ ወዲ 17 ዓመት ኮይኑ ክሳብ ሕጂ 27 ዝኮኑ ዝተፈፈላለዩ ምህዞታት ኣበርኪቱ ኣሎ፤ ነቲ ሓሳብ ካበይ'ዩ ዘመንጭዎ?
